Suomenlahdelle lipuu pian Kiinan sotalaivoja harjoittelemaan Venäjän kanssa – asiantuntijat yllättyivät: ”Kiina ei ymmärrä täkäläisiä herkkyyksiä”

Tutkijoiden mukaan Kiinalle yhteistyöllä Venäjän kanssa on sekä käytännöllisiä että poliittisia syitä, Venäjälle enemmän poliittisia.

Riika

Itämeren alueella on tämän kesän ja alkusyksyn aikana useita sotaharjoituksia, mutta Kiina yllätti viime kuussa monet asiantuntijatkin ilmoittamalla myös sen laivaston harjoittelevan heinäkuussa Venäjän kanssa Pietarin ja Kaliningradin lähistöllä.